Budapest II. Kerületi Móricz Zsigmond Gimnázium


Magyar mint idegen nyelv – helyi tanterv
· a 2020-as NAT-ra épülő érettségi vizsgakövetelmények alapján -

9–12. évfolyam
A magyar mint idegen nyelv tanulását a 9. évfolyamon megkezdő tanulók esetében feltételezhető, hogy ez egyben a magyar oktatási rendszerbe való belépésük időpontja is. A magyar célnyelvi nyelvtanulás elsődleges célja éppen ezért a tanulók magyar mint idegen nyelvi kommunikatív kompetenciájának megalapozása, az iskolai életben és tágabb környezetükben való boldogulásuk érdekében.


9–10. évfolyam
Az élő idegen nyelvek tanításába - a tantárgy jellegéből adódóan - minden egyéb kulcskompetencia és a Nemzeti alaptantervben megfogalmazott nevelési cél beépíthető. A 10. évfolyam végére a tanulók magyar nyelvtudása lehetővé teszi, hogy a körülöttük lévő világról információt szerezzenek. A különböző célok és tartalmak magyar célnyelvi fejlesztésében segítenek eligazodni a témakörök táblázatában megadott kapcsolódási pontok. Ebben a képzési szakaszban a NAT fejlesztési területei és nevelési céljai a tanulók életéhez és környezetéhez kapcsolódó témák feldolgozása során valósíthatók meg.
 A magyar mint idegen nyelv egyrészt beilleszkedik az élő idegen nyelv műveltségi területbe, másrészt rugalmasan alkalmazkodik a diákok sajátos helyzetéhez, nyelvtudásához, ebben az esetben a magyar célnyelvi környezet adta lehetőségeket is igyekszik kihasználni. Emellett a diákok kulturális beilleszkedését segítő ismereteket nyújt, amivel hozzájárul egészséges személyiségfejlődésükhöz, valamint sikeres, konfliktusmentes boldogulásukhoz a magyar társadalomban.
A magyar mint idegen nyelv tanulásának megkezdésekor nem minden esetben rendelkeznek a tanulók nyelvtanulási tapasztalattal. Amennyiben az érintett diákoknak már vannak ilyen tapasztalataik, a tanári differenciálás segítségével a kimeneti szintek közül nemcsak az előírt B1 mínusz, de a B2 mínusz szint is elérhetővé válik számukra: a célnyelvi környezetben folyó nyelvoktatás összes előnyét kihasználva magasabb nyelvtudási szintre juthatnak el. Erre az esetlegesen meglévő tudásra már a kezdeti időszakban is érdemes építeni, hiszen az ismeretek, stratégiák, készségek mozgósításával könnyebb a nyelvtanulási motiváció  fenntartása is.
Magyarból mint idegen nyelvből a gimnázium 10. évfolyamának végére a tanulóknak meg kell közelíteniük az európai hatfokú skála harmadik vagy negyedik szintjét, azaz el kell jutniuk B1 mínusz vagy B2 mínusz szintre. Ezzel megszerezhetik azt a tudásszintet, amely lehetővé teszi számukra, hogy a gimnáziumi tanulmányok végére magyarból mint idegen nyelvből elérjék a minimumként előírt B1 vagy – megfelelő körülmények esetén – akár a B2 szintet is. A kétéves periódus kimeneti szintjének megállapításakor figyelembe kell vennünk, hogy a nyelvtanulás ebben az esetben célnyelvi környezetben történik, a tanulók folyamatosan magyar nyelvi környezetben élnek, nyelvtudásuk a  korai szakasztól kezdve fontos eszköze az iskolai és a hétköznapi életben való boldogulásuknak, tehát a célnyelvi környezetben történő folyamatos nyelvhasználat egyben nyelvgyakorlás is.
A tanulók motivációját növeli, ha a nyelvoktatás lehetőséget biztosít az őket érdeklő tantárgyi tartalmak célnyelvi feldolgozására és a kommunikációs és információs technológiák használatára. A nyelvoktatás során folyamatosan kapcsolatot kell teremteni a tanórai és iskolán kívüli nyelvtanulás, nyelvi környezet között, hogy ez is segítse a tanulókat az önálló nyelvtanulóvá válás útján.
Ebben a nyelvtanítási szakaszban is fontosak a korosztályi sajátosságok. A tanárnak figyelembe kell vennie, hogy a legtöbb tanuló az önkeresés időszakát éli, kritikus önmagával szemben, erősek a kortárs csoport hatásai. A magyar mint idegen nyelv esetében a kortárs csoporttal folytatott kommunikáció szándéka egyben az iskolatársak magyar anyanyelvi közegébe való beilleszkedési vágyat is jelent, ami jelentős motivációs tényező. A tanulók nyelvi kreativitása, problémamegoldó és mérlegelő gondolkodása is mozgósítható már ebben az életkorban, a nyelvtanulás folyamatába építhető. A nyelvoktatás sikerében – a többi idegen nyelvhez hasonlóan – meghatározóak a motivációt felkeltő és fenntartó órai tevékenységek, a változatos interakciós formák.
 A magyar mint idegen nyelv esetében a tanulók számára különösen fontos az órák elfogadó légköre, a pozitív visszajelzések és a konstruktív támogatás, hiszen az oktatási folyamat kezdetén, Magyarországra érkezésükkor napi tapasztalatuk a kommunikációs hátrány, aminek leküzdése akár heti szinten is érzékelhető sikerekhez juttatja őket. Segítséget jelenthet a tanulók számára, ha gyakorlatot szereznek az önértékelés és a társértékelés módszereinek alkalmazásában, sikeres próbálkozásaik tudatosításában és hibáik felismerésében, azok önálló javításában.




	Fejlesztési egység
	Hallott szöveg értése
	Órakeret 
  20 óra

	
Előzetes tudás
	Az iskolán kívül, az iskoláztatás során és az első idegen nyelv tanulása közben szerzett tapasztalatok, ismeretek, készségek, motiváció. A tanuló már megért bizonyos célnyelvi fordulatokat, amelyek az anyanyelvében vagy első tanult idegen nyelvében is használatosak.

	A tematikai egység nevelési-fejlesztési céljai
	Az eleinte nonverbális eszközökkel is támogatott célnyelvi óravezetés
követése, a tanári utasítások megértése; az ismerős témákhoz kapcsolódó, egyszerű közlések és kérdések megértése.

	Ismeretek/fejlesztési követelmények

	A rövid és egyszerű, az osztálytermi rutincselekvésekre, a közös munka megszervezésére vonatkozó tanári utasítások megértése.
Egyszerű, konkrét mindennapi szükségletekre vonatkozó kifejezések megértése az ismert témakörökhöz kapcsolódó egyszerű szövegekben.
Egyszerű instrukciók, útbaigazítások követése.
Egyszerű, személyes kérdések megértése világos beszéd esetén.
A korosztálynak megfelelő, ismert témakörökhöz kapcsolódó, rövid, egyszerű autentikus szövegek bemutatásának aktív követése; a tanult nyelvi elemek felismerése; következtetés levonása a szövegfajtára, a témára és a lehetséges tartalomra vonatkozóan.
A számok, árak, alapvető mennyiségek, az idő kifejezésének megértése.
Alapvető stratégiák alkalmazása, például rövid hallott szövegben ismeretlen elemek jelentésének kikövetkeztetése; az ismert szavak, a beszédhelyzetre, a szereplőkre vonatkozó információk, a hallott szövegeket kísérő nonverbális elemek (például képek, képsorok, tárgyak, testbeszéd, hanglejtés) felhasználása a szöveg megértéséhez.

	A fenti tevékenységekhez használható szövegfajták, szövegforrások
Közlemények, párbeszédek, instrukciók, figyelmeztetések, útbaigazítások, kisfilmek, rajz- és animációs filmek, rövid részletek a médiából, egyszerű dalok, versek, találós kérdések, viccek.

	Kulcsfogalmak/ fogalmak
	Instrukció, párbeszéd, útbaigazítás, szám, ár, mennyiség.






	Fejlesztési egység
	Szóbeli interakció
	Órakeret 16 óra

	Előzetes tudás
	Az iskolán kívül, az iskoláztatás során és az első idegen nyelv tanulása közben szerzett tapasztalatok, ismeretek, készségek, motiváció.

	


A tematikai egység nevelési-fejlesztési céljai
	A beszédszándék kifejezése egyszerű nyelvi eszközökkel, bővülő szókinccsel és nonverbális elemekkel támogatva;
személyes adatokra vonatkozó kérdésfeltevés, és egyszerű nyelvi eszközökkel válaszadás a kérdésekre;
kommunikáció rutinszerű helyzetekben, egyszerű és direkt információcsere mindennapi tevékenységekről vagy témákról;
törekvés a célnyelvi normához közelítő kiejtésre, intonációra és beszédtempóra.

	Ismeretek/fejlesztési követelmények

	Konkrét, egyszerű, mindennapos kifejezések megértése.
A tanulóhoz intézett kérdések és utasítások megértése, rövid, egyszerű útbaigazítások adása és követése.
Részvétel beszélgetésben, szükség szerinti ismétléssel.
Egyszerű, az osztálytermi rutincselekvésekhez kapcsolódó kommunikáció.
Beszédszándék kifejezése verbális és nonverbális eszközökkel (például bemutatkozás, bemutatás, valamint az üdvözlés és elköszönés alapvető formáinak használata, kérés, kínálás, érdeklődés mások hogyléte felől, reagálás hírekre).
Egyszerű kérdések és állítások megfogalmazása, válaszadás, reagálás.
Hétköznapi beszédfordulatok alkalmazása, információk kérésére és nyújtására (például a tanulóról, beszélgetőpartneréről, lakóhelyről, a családtagok foglalkozásáról).
A számok, árak, alapvető mennyiségek, idő kezelése.
Érdeklődés árucikkek áráról, egyszerű vásárlási párbeszédek, néhány mondatos telefonbeszélgetések lebonyolítása.
A beszélgetés strukturálásának néhány egyszerű eleme, például beszélgetés kezdeményezése, figyelemfelhívás.
Egyszerű nyelvtani szerkezetek és mondatfajták alkalmazása; szavak, illetve szócsoportok összekapcsolása alapvető lineáris kötőszavakkal.
Egyszerű jelenetek közös előadása.



	Magyarázat, segítség, ismétlés kérése.
Metakommunikációs és vizuális eszközök használata a mondanivaló támogatására.
A fenti tevékenységekhez használható szövegfajták, szövegforrások
Rövid társalgás, rövid tranzakciós és informális párbeszédek, szerepjátékok, jelenetek, információ hiányán, illetve különbözőségén alapuló szövegek.

	Kulcsfogalmak/ fogalmak
	Utasítás, bemutatkozás, bemutatás, üdvözlés, elköszönés, kérés, kínálás, érdeklődés, reagálás.



	Fejlesztési egység
	Összefüggő beszéd
	Órakeret 16 óra

	Előzetes tudás
	Az iskolán kívül, az iskoláztatás során és az első idegen nyelv tanulása közben szerzett tapasztalatok, ismeretek, készségek, motiváció.

	A tematikai egység nevelési-fejlesztési céljai
	A tanulóhoz és közvetlen környezetéhez kötődő, ismert témákról egyszerű megnyilatkozások; munkájának egyszerű nyelvi eszközökkel történő
bemutatása; a célnyelvi normához közelítő kiejtés, intonáció és beszédtempó alkalmazása.

	Ismeretek/fejlesztési követelmények

	Ismerős, személyes témák (saját maga, család, iskola, ismerős helyek, emberek és tárgyak) leírása szóban.
Rövid, egyszerű szövegek felolvasása és emlékezetből történő elmondása.
Történet elmesélése, élménybeszámoló, előre megírt szerep eljátszása egyszerű nyelvtani szerkezetekkel, mondatfajtákkal.
Konkrét szituációkra vonatkozó, különálló szavakból és fordulatokból álló szókincs alkalmazása, ezek összekapcsolása az alapvető lineáris kötőszavakkal.
Tervek megfogalmazása egyszerű formában.
A helyes kiejtés gyakorlása autentikus hangzóanyag segítségével.
A fenti tevékenységekhez használható szövegfajták, szövegforrások
Rövid történetek, témakifejtés, dalok, versek, mondókák, rapszövegek, rövid prezentációk és projektek csoportos bemutatása.

	Kulcsfogalmak/ fogalmak
	Történetmesélés, élménybeszámoló, szerep, prezentáció, projekt.






	Fejlesztési egység
	Olvasott szöveg értése
	Órakeret
 24 óra

	
Előzetes tudás
	Az iskolán kívül, az iskoláztatás során és az első idegen nyelv tanulása közben szerzett tapasztalatok, ismeretek, készségek, motiváció.
Különböző szövegfajták olvasásában való jártasság a tanuló anyanyelvén és az első idegen nyelven.



	
A tematikai egység nevelési-fejlesztési céljai
	Az ismert nevek, szavak és mondatok megértése egyszerű szövegekben; az egyszerű leírások, üzenetek, útleírások fő gondolatainak megértése az
ismerős szavak, esetleg képek segítségével; a korosztálynak megfelelő
témájú, egyszerű autentikus szöveg lényegének megértése, a szövegből néhány alapvető információ kiszűrése.

	Ismeretek/fejlesztési követelmények

	Egyszerű, mindennapi szövegekben (például feliratokon) az ismerős nevek, szavak és egyszerű fordulatok, a nemzetközi és a más nyelven tanult szavak felismerése.
Egyszerű információkat tartalmazó, rövid leíró szövegek fő gondolatának megértése, például hirdetésekben, plakátokon vagy katalógusokban.
Egyszerű, írott, képekkel támogatott instrukciók követése. Egyszerű üzenetek, például képeslapok szövegének megértése.
Nyomtatványok, űrlapok személyes adatokra vonatkozó kérdéseinek megértése. Egyszerű, írásos útbaigazítások, útleírások követése.
Az alapvető olvasási stratégiák alkalmazása, például az ismerős nevek, szavak és alapvető fordulatok összekapcsolása, a szövegekhez kapcsolódó képek, képaláírások, címek, a vizuális információk felhasználása a szöveg megértéséhez.
A fenti tevékenységekhez használható szövegfajták, szövegforrások
Hirdetések, reklámok, plakátok, névjegykártyák, feliratok, versek, dalszövegek, rövid újságcikkek, könyv- és filmcímek, szöveges karikatúrák, képregények, viccek, egyszerű katalógusok,
nyomtatványok, egyszerű üzenetek, útleírások, képeslapok.

	Kulcsfogalmak/ fogalmak
	Felirat, hirdetés, plakát, reklám, katalógus, üzenet, képeslap, nyomtatvány, űrlap, képregény, vicc.






	Fejlesztési egység
	Íráskészség
	Órakeret 
   12 óra

	

Előzetes tudás
	Az iskolán kívül, az iskoláztatás során és az első idegen nyelv tanulása közben szerzett tapasztalatok, ismeretek, készségek, motiváció. 
Bizonyos írásbeli műfajok és jellegzetességeik ismerete. Az írást illetően esetleg már kialakult attitűdök.

	A tematikai egység nevelési-fejlesztési
céljai
	Ismert témáról rövid, egyszerű mondatok írása; írásban személyes adatokra vonatkozó egyszerű kérdésekre válaszadás; egyszerű és rövid, tényközlő szövegek írása a tanulót érdeklő, ismert témákról.

	Ismeretek/fejlesztési követelmények

	Szavak és rövid, jól olvasható szövegek másolása. Lista írása.
Egyszerű fordulatok és mondatok írása egyszerűbb nyelvi szerkezetek használatával (például hol lakik, mit csinál a tanuló vagy mások).



	Adatok kérése és megadása írásban (például számok, dátumok, időpont, név, nemzetiség, cím, életkor); formanyomtatványok kitöltése.
Rövid, egyszerű üdvözlő szöveg, üzenet írása.
Személyes információt, tényt, tetszést vagy nemtetszést kifejező rövid üzenet, komment írása (például internetes fórumon, blogban).
Egyszerű levél, e-mail írása a legfontosabb formai elemek betartásával (például címzés, a kommunikáció tárgyának megjelölése, a címzett megszólítása, búcsúzás).
Kreatív, önkifejező műfajokkal való kísérletezés (például listavers, rapszöveg, rigmus, dalszöveg, rövid jelenet) írása, illetve átírása.
Egyszerű írásos minták követése, aktuális, konkrét és egyszerű tartalmakkal való megtöltése. Kész szövegekből hasznos fordulatok kiemelése, alkalmazása.
A mondanivaló közvetítése egyéb vizuális eszközökkel (például nyilazás, kiemelés, központozás, internetes/SMS rövidítés, emotikon, rajz, ábra, térkép, kép).
A fenti tevékenységekhez használható szövegfajták, szövegforrások
Hagyományos és elektronikus nyomtatványok, űrlapok, listák, hagyományos és elektronikus
képeslapok, poszterszövegek, képaláírások, üzenetek, SMS-ek/MMS-ek, levelek, e-mailek vagy internetes profilok, üzenetek, internetes bejegyzések, instrukciók, versek; rapszövegek, rigmusok, dalszövegek, jelenetek.

	Kulcsfogalmak/ fogalmak
	Üdvözlő szöveg, üzenet, e-mail, SMS, képeslap, levél.



	Fejlesztési egység
	Nyelvi eszköztár
	Órakeret 
 25 óra

	
Előzetes tudás
	A szocializáció és az anyanyelv elsajátítása során szerzett tapasztalatok, ismeretek, készségek, kompetenciák.
A tanuló motivációja a célnyelv tanulására célnyelvi környezetben, természetes érdeklődése a célnyelvi kultúra iránt.

	



A tematikai egység nevelési-fejlesztési céljai
	A közvetlen környezettel, mindennapi cselekvésekkel kapcsolatban állító és tagadó kijelentések létrehozása, eldöntendő és kérdőszavas kérdések feltevése. A magyar nyelv agglutináló jellegének, a toldalékok
többalakúságának felismertetése.
Melléknevek segítségével egyszerű leírások emberekről, tárgyakról.
Cselekvések megnevezése, cselekvéssorok leírása. A cselekvés tárgyának megnevezése, a határozatlan és határozott tárgy felismerése. Az
emberek, tárgyak helyzetének vagy mozgásuk irányának meghatározása. A cselekvés időpontjának kifejezése.
Egyszerű ok-okozati viszonyok kifejezése.

	Ismeretek/fejlesztési követelmények



	Ezen a szinten a tanuló felismeri az alábbi nyelvtani jelenségeket, tisztában van funkciójukkal a különböző nyelvi szituációkban, de teljes körű nyelvtani ismeretekről, tudatos használatról nem beszélhetünk minden esetben:
· a hangrend és illeszkedés szabálya,
· névelők,
· személyes névmások,
· mutató névmások,
· kérdő névmások,
· a létige ragozása,
· az ige jelen idejű általános ragozása,
· a határozott tárgy és a határozott ragozás felismerése,
· irányjelölő igekötők,
· a melléknév és a melléknév fokozása,
· főnév,
· a főnév többes száma,
· a főnév tárgyesete,
· irányhármasság: a hol?, hová?, honnan? kérdésre válaszoló helyhatározóragok,
· névutók,
· kötőszavak: és, vagy, de, mert,
· a -kor időhatározórag, az időhatározók egyéb fontos kifejezési eszközei (névutók),
· birtokos személyjel,
· a birtoklás kifejezése,
· a -val/-vel eszköz- és társhatározó ragként,
· főnévi igenév,
· a szeret, tud, akar használata.

	Kulcsfogalmak/ fogalmak
	Funkció, forma, szótárhasználat, ige, főnév, melléknév, névmás, névelő, ragozás, toldalék.



	Fejlesztési egység
	Kulturális ismeretek
	Órakeret 
   12 óra

	Előzetes tudás
	Egyszerű, közismert tények Magyarországról. Alapvető ismeretek az ország földrajzi elhelyezkedéséről a tanuló anyanyelvén.

	


A tematikai egység nevelési-fejlesztési céljai
	A magyar célnyelvi kultúra legfontosabb elemeinek, a magyarországi mindennapi élet jellegzetes vonásainak felismerése. Más kultúrákkal kapcsolatos nyitottság fejlesztése. Az anyanyelvi és a célnyelvi kultúra elemeinek összehasonlítása és összekapcsolása az életkornak megfelelő szinten. A nyelvi készségek fejlesztéséhez is szükséges kulturális háttérismeret megszerzése a tanuló saját nyelvi szintjén, a sikeres nyelvtanulás és a magyarországi közösségekbe való beilleszkedés érdekében. A legfontosabb magyar szokások, hagyományok megismerése, ezáltal az integráció elősegítése a befogadó közösségbe.

	Ismeretek/fejlesztési követelmények

	Az életkornak megfelelő szinten ismerkedés a magyar kultúra alapvető műveltségelemeivel. Az alábbi szimbólumok, tájegységek stb. megismerése, azonosítása, beszámolás az ünnepekről, történelmi személyekről, eseményekről, tájegységekről stb. néhány mondatban.
· Családi körben tartott és nemzeti ünnepek.
· Magyar állami szimbólumok (zászló, címer, korona, Kölcsey Ferenc Himnuszának első versszaka, Vörösmarty Mihály Szózatának első két versszaka).



	· Magyarország történelmének főbb eseményei (dátum, kulturális kontextus; például honfoglalás, 1848. március 15., 1956-os forradalom…)
· Magyarország történelmének kiemelkedő személyiségei (pl. Szent István, Széchenyi István, Kossuth Lajos…)
· Magyarország tájegységei, nagyobb városai, folyói, tavai, a Magyarországgal szomszédos országok.
· Szemelvények a magyar irodalomból. Szabadon választott, egyszerű nyelvezetű irodalmi szövegrészletek (például Petőfi Sándor, Arany János, József Attila, Kányádi Sándor, Karinthy Frigyes, Kosztolányi Dezső, Áprily Lajos, Ady Endre, Weöres Sándor műveiből)
· 5-6 magyar szólás és közmondás
· Aktuális kulturális ismeretek
· A magyar konyha

	Kulcsfogalmak/ fogalmak
	Ünnep, szimbólum, honfoglalás, forradalom, szabadságharc, király,
miniszterelnök, köztársasági elnök, vers, novella, költő, író, szólás, közmondás.






	Ajánlott témakörök a 9-12. évfolyamokra

	Témák

	Személyes vonatkozások, család
A tanuló személye, életrajza, életének fontos állomásai, nemzetisége, állampolgársága. Személyes tervek.
Családi élet, családi kapcsolatok. Foglalkozások.
A családi élet mindennapjai, otthoni teendők, házimunkák.
Az egyén és a család a tanuló hazájában és Magyarországon – hasonlóságok és különbségek.

	Ember és társadalom
Emberek külső és belső jellemzése. Baráti kör.
A tizenévesek világa: kapcsolat a kortársakkal, felnőttekkel. Női és férfi szerepek, ismerkedés, házasság.
Ünnepek, családi ünnepek. Öltözködés, divat.
Hasonlóságok és különbségek az emberek között, tolerancia.
Társadalmi szokások nálunk és a tanuló hazájában.

	Étkezés
Néhány alapvető élelmiszer, zöldség, gyümölcs, fogyasztási cikk elnevezése. Mennyiségi egységek, mennyiségek.
Ételek, italok neve. Kedvenc ételek.



	Étkezés otthon, az iskolában, gyorséttermekben, éttermekben. Az étkezés szituációjához köthető nyelvi megnyilatkozások.
A vásárlás „forgatókönyve”.
A magyar konyha alapanyagai. Egyszerű edények, tálalás.
Egyszerű konyhai műveletek.

	Környezetünk
Az otthon, a lakóhely és környéke (a lakószoba, a lakás, a ház bemutatása). Bútorok, berendezési tárgyak megnevezései.
A helyiségekhez köthető tevékenységek.
A lakóhely nevezetességei, szolgáltatások, szórakozási lehetőségek. Növények és állatok a környezetünkben.
Környezetvédelem a szűkebb környezetünkben.
Időjárás, éghajlat.

	Az iskola
A tanuló saját iskolájának bemutatása (sajátosságok, például szakmai képzés, tagozat).
Tantárgyak, az értékelés módja (pl. osztályozás), órarend, érdeklődési kör, tanulmányi munka. Az iskolai diákélet.
Az ismeretszerzés különböző módjai.
A nyelvtanulás, a nyelvtudás szerepe, fontossága. Az internet szerepe az iskolában, a tanulásban.
Az iskolai élet tanuláson kívüli eseményei.
Iskolai hagyományok nálunk és a tanuló hazájában.

	A munka világa
Diákmunka, nyári munkavállalás.
Foglalkozások és a szükséges kompetenciák. Pályaválasztás, továbbtanulás vagy munkába állás.
Önéletrajz, állásinterjú.

	Életmód
Napirend, időbeosztás.
Az egészséges életmód (a helyes és a helytelen táplálkozás, a testmozgás szerepe az egészség megőrzésében, testápolás).



	Életünk és a stressz.
Az emberi test részei, külső és belső tulajdonságok. Gyakori betegségek, sérülések, baleset.
Gyógykezelés (orvosnál). Gyógyszerek típusa, adagolás.
Életmód nálunk és a tanuló hazájában.
Függőségek (dohányzás, alkohol, internet, drog stb.).

	Szabadidő, művelődés, szórakozás Szabadidős elfoglaltságok, hobbik. Színház, mozi, koncert, kiállítás stb. Sportolás, kedvenc sport, iskolai sport.
Olvasás, rádió, tévé, számítógép, internet.
Az infokommunikáció szerepe a mindennapokban. Kulturális és sportélet nálunk és a tanuló hazájában.

	Utazás, turizmus
A közlekedés eszközei, lehetőségei, a tömegközlekedés, a kerékpáros közlekedés. Tájékozódás, útbaigazítás.
Nyaralás itthon, illetve külföldön.
Utazási előkészületek, egy utazás megtervezése, megszervezése.
Az egyéni és a társas utazás előnyei és hátrányai.
Szálláslehetőségek (kemping, ifjúsági szállás, szálloda, bérelt lakás vagy ház, lakáscsere stb.).
Turisztikai célpontok.

	Tudomány és technika
Népszerű tudományok, ismeretterjesztés. Használati utasítások.
A technikai eszközök szerepe a mindennapi életben.
Az internet szerepe a magánéletben, a tanulásban és a munkában.

	Gazdaság és pénzügyek
Családi gazdálkodás.
Zsebpénz.
A pénz szerepe a mindennapokban.

	Vásárlás, szolgáltatások (például posta, bank). Fogyasztás, reklámok, üzleti világ.
Pénzkezelés nálunk és tanuló hazájában.




	A fejlesztés várt eredményei a két
évfolyamos ciklus végén
	B1 mínusz vagy B2 mínusz szintű nyelvtudás – a tanulók belépő nyelvi ismeretei, motiváltsága, képességei és lehetőségei függvényében.
B1 mínusz kimeneti szint esetén
A tanuló követi a célnyelvi óravezetést, megérti a fordulatokat,
amelyek a személyére, családjára vagy a közvetlen környezetében előforduló konkrét dolgokra vonatkoznak.
Képes egyszerű nyelvi eszközökkel kommunikálni, személyes adatokra vonatkozó kérdéseket feltenni, és ezeket megválaszolni.
Képes saját magához és közvetlen környezetéhez kötődő, ismert témákról önállóan beszélni.
Megérti az ismert neveket, szavakat, és az egyszerű szövegek egyszerű mondatait. Megérti a leírások, üzenetek, útleírások gondolatmenetét.
Képes néhány közismert műfajban egyszerű és rövid tényközlő szövegeket írni őt érdeklő, ismert témákról.
B2 mínusz kimeneti szint esetén
Megérti a fontosabb információkat ismert témákról szóló szövegekben, és gyakori beszédhelyzetekben (pl. a munka, az iskola, a szabadidő stb. terén). Elboldogul a legtöbb hétköznapi helyzetben,
amely a nyelvterületen adódik. Összefüggő szöveget tud alkotni olyan témákban, amelyeket ismer, vagy amelyek az érdeklődési körébe tartoznak. Le tud írni élményeket és eseményeket, álmokat,
reményeket és ambíciókat, továbbá meg tudja indokolni és magyarázni a különböző álláspontokat és terveket.





11–12. évfolyam
A 11–12. évfolyamon folytatódó nyelvoktatás legfontosabb célja a tanulók idegen nyelvi kommunikatív kompetenciájának további fejlesztése. Az élő idegen nyelv jellegéből adódóan a nyelvoktatásba - tartalmát és céljait tekintve - minden egyéb kulcskompetencia és a Nemzeti alaptantervben megfogalmazott nevelési cél beépíthető. 
A középiskolai tanulmányok végére a tanulók kellő tapasztalattal és tudással rendelkeznek ahhoz, hogy a körülöttük lévő világot tágabb kontextusban is értelmezni tudják, nyelvi ismereteiknek köszönhetően széleskörű információszerzésre és viszonyításra is képesek. A középiskolai évekre egységesen meghatározott témakörökhöz a megadott szempontok segítenek eligazodni abban, hogyan valósíthatók meg az idegen nyelvek oktatása során a NAT-ban meghatározott fejlesztési célok, és hogyan fejleszthetők a kulcskompetenciák a nyelvtanítás során. 
A nevelési célok közül ezen a szinten is kiemelt fontosságú a tanulás tanítása, mivel a tanulóknak a 12. évfolyam végére olyan tanulási képességekkel kell rendelkezniük, amelyek lehetővé teszik nyelvtudásuk önálló fenntartását és továbbfejlesztését további tanulmányaik vagy munkájuk során, valamint egész életükön át.
Magyarból mint idegen nyelvből a középiskola 12. évfolyamának végére a tanulóknak el kell jutniuk az európai hatfokú skála (KER) harmadik vagy negyedik szintjére (B1 vagy B2). A 12. évfolyamon – különösen emelt szintű képzés vagy egyéni ambíciók, tehetséges tanulók esetén – lehetőséget kell biztosítani arra is, hogy a tanulók megismerjék a magyar mint idegen nyelvi érettségi felépítését, követelményeit, és elsajátítsák az ezeknek megfelelő stratégiákat; megismerjék az érettségi során használt értékelési szempontokat, és alkalmazni tudják azokat önértékelésük során; illetve gyakorlatot szerezzenek az érettségi vizsga feladatainak megoldásában is.
Növeli a motivációt, ha a nyelvoktatás lehetőséget biztosít a tanulókat érdeklő tantárgyi tartalmak célnyelvi feldolgozására és az infokommunikációs technológiák használatára.
A 12. évfolyam a tanulók számára a továbbtanulás vagy a munka világába történő belépés előtti utolsó tanév. A nyelvoktatásban is hangsúlyt kell kapnia az ezekre történő felkészítésnek, a szükséges készségek fejlesztésének. A tanulók jövőjét érintő fontos döntésekben a nyelvtanár is sokat segíthet, például a feldolgozott témák megfelelő kiválasztásával és az ok-okozati viszonyokat, követelményeket feltáró feladatokkal.


	Fejlesztési egység
	Hallott szöveg értése
	Órakeret 20 óra

	


Előzetes tudás
	B1 mínusz vagy B2 mínusz nyelvi szint,
B1 mínusz: Az eleinte nonverbális eszközökkel is támogatott célnyelvi óravezetés követése, a tanári utasítások megértése;
az ismerős témákhoz kapcsolódó egyszerű közlések és kérdések megértése.
B2 mínusz: Információk megértése ismerős tematikájú szövegekben. A fontos információk kiszűrése a rádió- és tévéadásokból.

	



A tematikai egység nevelési-fejlesztési céljai
	B1 vagy B2 nyelvi szint elérése.
B1: A lényeges információk megértése a világos, standard szövegekben,
amelyek olyan ismert témákhoz kapcsolódnak, mint az iskola, a szabadidő stb. A fontos információk kiszűrése azokból a rádió- és tévéadásokból,
amelyek aktuális eseményekről, vagy a tanuló érdeklődési körének megfelelő témáról szólnak, ha eléggé lassan és tagoltan beszélnek.
B2: A hosszú beszédek vagy előadások megértése, amennyiben ismert témáról szólnak, azok érvelései is. A legtöbb televíziós hírműsor és az
aktuális eseményekről szóló adások megértése. A legtöbb standard nyelven beszélő film megértése.

	Ismeretek/fejlesztési követelmények

	A célnyelvi óravezetés folyamatos követése (például osztálytermi rutincselekvések, a közös munka megszervezése, eszközhasználat) és a tanári utasítások megértése.
A legfontosabb témákkal kapcsolatos fordulatok és kifejezések megértése (például személyes és családi adatok, vásárlás, közvetlen környezet, foglalkozás).
A lényeges információ megértése és kiszűrése hétköznapi témákról szóló rövid hangfelvételekből, ha a megszólalók lassan és világosan beszélnek.
Az egyszerű beszélgetésekbe való bekapcsolódáshoz szükséges alapvető információk megértése. A köznapi beszélgetések témájának megértése.
Ismerős témákról folyó, világos, köznyelvi beszéd megértése, szükség esetén visszakérdezés segítségével.



	Egyszerű útbaigazítás megértése például gyalogos közlekedés vagy tömegközlekedés használata esetén.
Telefonbeszélgetésben az alapvető információk megértése (hívás tárgya, kit kell keresni stb.).
A televíziós és rádiós hírműsorok témaváltásainak követése, a tartalom lényegének megértése.
Különböző beszélők egyre nagyobb biztonsággal való megértése, szükség esetén a lényegi információkkal kapcsolatos ismétlés kérésével.
Alapvető stratégiák használata, például az ismeretlen szavak jelentésének kikövetkeztetése a szövegösszefüggésből, a nemzetközi vagy más nyelven tanult szavak felhasználása a hangzó szöveg megértéséhez, a várható vagy a megjósolható információk keresése.
A vizuális elemek (képek, gesztusok, mimika, testbeszéd) felhasználása a szövegértés támogatására.
A fenti tevékenységekhez használható szövegfajták, szövegforrások
Üzenetek, útbaigazítás, rövid részletek a médiából (például időjárás-jelentés, interjúk, riportok), dalok, kisfilmek, rajz- és animációs filmek, történetek, versek, párbeszédek.

	Kulcsfogalmak/ fogalmak
	Instrukció, párbeszéd, útbaigazítás, telefonbeszélgetés, hírműsor, stratégiák.






	Fejlesztési egység
	Szóbeli interakció
	Órakeret 16 óra

	




Előzetes tudás
	B1 mínusz vagy B2 mínusz nyelvi szint.
B1 mínusz: A beszédszándék kifejezése egyszerű nyelvi eszközökkel, bővülő szókinccsel és nonverbális elemekkel támogatva; személyes adatokra
vonatkozó kérdésfeltevés, és egyszerű nyelvi eszközökkel válaszadás a kérdésekre; kommunikáció rutinszerű helyzetekben, egyszerű és direkt
információcsere mindennapi tevékenységekről vagy témákról; törekvés a célnyelvi normához közelítő kiejtésre, intonációra és beszédtempóra.
B2 mínusz: Sikeresség az egyszerű hétköznapi helyzetekben. Részvétel előkészület nélkül a személyes jellegű, vagy a tanuló érdeklődési körének megfelelő témáról folytatott társalgásban.

	


A tematikai egység nevelési-fejlesztési céljai
	B1 vagy B2 nyelvi szint elérése.
B1: Sikeresség a legtöbb egyszerű hétköznapi helyzetben. Részvétel előkészület nélkül a személyes jellegű, vagy a tanuló érdeklődési körének megfelelő ismert vagy mindennapi témáról (például család, szabadidő, munka, utazás, aktuális események) folytatott társalgásban.
B2: Az anyanyelvű beszélővel könnyed és spontán kapcsolatteremtés. Aktív részvétel az ismert témájú társalgásban; vélemény kifejtése, saját álláspont megvédése.

	Ismeretek/fejlesztési követelmények

	Kapcsolatok létesítése: üdvözlés, elköszönés, bemutatkozás, mások bemutatása.
Beszélgetés kezdeményezése, fenntartása és befejezése egyszerű módon.



	A mindennapi élet gyakran előforduló feladatainak megoldása (például utazás, útbaigazítás, szállás, étkezés, vásárlás, bank).
Mindennapos gyakorlati kérdések megvitatása (például barátok meghívása, programok szervezése, megvitatása), egyszerű, mindennapi információk megszerzése és továbbadása.
Érzések egyszerű kifejezése, köszönetnyilvánítás, egyszerű tanácsok kérése és adása.
Vélemény egyszerű kifejezése (tetszés és nemtetszés, érdeklődés mások véleménye iránt, egyetértés és egyet nem értés).
Az alapvető kommunikációs szükségletekhez, egyszerű, begyakorolt tranzakciók lebonyolításához elegendő szókincs és néhány egyszerű szerkezet helyes használata.
A leggyakrabban előforduló kötőszavak alkalmazása szócsoportok és egyszerű mondatok összekapcsolására.
A célnyelv tudatos használata a tanórai tevékenységek során a tanárral és a társakkal.
Lehetőség esetén kapcsolatfelvétel, rövid társalgásban való részvétel célnyelvi beszélőkkel.
Rákérdezés a meg nem értett kulcsszavakra vagy fordulatokra, megértés hiányában ismétlés kérése. Metakommunikációs és vizuális eszközök használata a mondanivaló támogatására.
A fenti tevékenységekhez használható szövegfajták, szövegforrások
Szerepjátékok, társasjátékok, dramatizált jelenetek, rövid társalgás, véleménycsere, információcsere, tranzakciós és informális párbeszédek.

	Kulcsfogalmak/ fogalmak
	Meghívás, programszervezés, vita, érzések kifejezése, köszönetnyilvánítás, tanácskérés- és adás, szerepjáték, társasjáték, dramatizált jelenet, rövid
társalgás, véleménycsere, információcsere, tranzakciós és informális párbeszéd.



	Fejlesztési egység
	Összefüggő beszéd
	Órakeret 16 óra

	




Előzetes tudás
	B1 mínusz vagy B2 mínusz nyelvi szint.
B1 mínusz: A tanulóhoz és közvetlen környezetéhez kötődő, ismert témákról egyszerű megnyilatkozások;
munkájának egyszerű nyelvi eszközökkel történő bemutatása;
a célnyelvi normához közelítő kiejtés, intonáció és beszédtempó alkalmazása.
B2 mínusz: Élmények, események, álmok, remények, célok elmesélése összefüggő mondatokkal. Magyarázat adása, vagy vélemény megindoklása. Történetek elmesélése, vélemény kifejtése, vitakészség.

	
A tematikai egység nevelési-fejlesztési céljai
	B1 vagy B2 nyelvi szint elérése.
B1: Élmények, események, álmok, remények, célok elmesélése egyszerű, összefüggő mondatokkal. Rövid magyarázat adása, vagy vélemény
megindoklása. Egy könyv vagy egy film történetének, fordulópontjainak elmesélése, vélemény kifejtése konkrét dolgokkal kapcsolatban.



	
	B2: Világos és kellő részletességű önkifejezés számos, érdeklődési körnek megfelelő témában. Vélemény kifejtése valamilyen aktuális témáról a
különböző lehetőségekből adódó előnyök és hátrányok részletezésével.

	Ismeretek/fejlesztési követelmények

	Egyre bővülő szókinccsel megfogalmazott szöveg elmondása ismert témákról. Történetmesélés, élménybeszámoló.
A mindennapi környezet (emberek, helyek, család, iskola, állatok), továbbá tervek, szokások, napirend és személyes tapasztalatok bemutatása.
Állítások, összehasonlítások, magyarázatok, indoklások megfogalmazása. Csoportos előadás vagy prezentáció jegyzetek alapján.
Önálló vagy csoportban létrehozott alkotás rövid bemutatása és értékelése (például közös plakát).
Az összefüggő beszéd létrehozásakor a begyakorolt nyelvi eszközök használata, ismerős helyzetekben ezek egyszerű átrendezése, kibővítése.
A helyes kiejtés gyakorlása autentikus hangzóanyag segítségével.
A fenti tevékenységekhez használható szövegfajták, szövegforrások
Rövid történetek, témakifejtés, képleírás, élménybeszámoló, véleménynyilvánítás, bejelentés, csoportos előadás vagy prezentáció, projekt bemutatása.

	
Kulcsfogalmak/ fogalmak
	Történetmesélés, élménybeszámoló, terv, szokás, napirend, állítás, összehasonlítás, magyarázat, indoklás, rövid történet, témakifejtés, képleírás, élménybeszámoló, véleménynyilvánítás, bejelentés, csoportos előadás, prezentáció, projekt.






	Fejlesztési egység
	Olvasott szöveg értése
	Órakeret 24 óra

	




Előzetes tudás
	B1 mínusz vagy B2 mínusz nyelvi szint.
B1 mínusz: Az ismert nevek, szavak és mondatok megértése egyszerű szövegekben; az egyszerű leírások, üzenetek, útleírások fő gondolatainak megértése az ismerős szavak, esetleg képek segítségével; a korosztálynak megfelelő témájú, egyszerű autentikus szöveg lényegének megértése, a szövegből néhány alapvető információ kiszűrése (például rövid hirdetés, prospektus, menü vagy menetrend), és a rövid, egyszerű magánlevelek megértése.
B2 mínusz: Az egyszerű, hétköznapi eseményekről, hírekről szóló szövegek megértése. Az események, érzelmek vagy kívánságok leírásának megértése.

	A tematikai egység nevelési-fejlesztési céljai
	B1 vagy B2 nyelvi szint elérése.
B1: A saját tevékenységekhez, iskolai élethez kapcsolódó szövegek
megértése, ha azokat főként standard nyelven írták. Magánlevélben az események, érzelmek vagy kívánságok leírásának megértése.



	
	B2: Azoknak a cikkeknek és jelentéseknek az elolvasása, amelyek aktuális, jelenkori problémákkal foglalkoznak, és szerzőjük álláspontját vagy
véleményét fejtik ki. A kortárs irodalmi prózai szövegek megértése.

	Ismeretek/fejlesztési követelmények

	Konkrét információk megértése rövid mindennapi szövegekben (például hirdetések, prospektusok, étlap, menetrend).
Lényeges információk megtalálása ismerős témákkal kapcsolatos magánlevelekben, e-mailekben, brosúrákban és rövid, eseményeket tartalmazó újságcikkekben.
A közhasználatú táblák és feliratok megértése utcán, nyilvános helyeken és iskolában.
A mindennapi életben előforduló egyszerű használati utasítások, instrukciók megértése.
Közismert témákhoz kapcsolódó konkrét információk keresése honlapokon. Egyszerű, rövid történetek, mesék, versek és egyszerűsített célnyelvi irodalmi művek olvasása.
Alapvető szövegértési stratégiák használata, például a nemzetközi és a más nyelven tanult szavak, a várható vagy megjósolható információk keresése, továbbá a logikai, illetve időrendi kapcsolatokra utaló szavak felismerése.
Az autentikus szövegek jellegéből fakadó ismeretlen fordulatok kezelése a szövegben.
A fenti tevékenységekhez használható szövegfajták, szövegforrások
Hirdetések, plakátok, nyomtatványok, egyszerű üzenetek, útleírások, képeslapok, feliratok, étlapok, menetrendek, egyszerű biztonsági előírások, eseményeket leíró újságcikkek, hagyományos és
elektronikus magánlevelek, internetes fórumok hozzászólásai, képregények, ismeretterjesztő szövegek, egyszerűsített irodalmi szövegek, történetek, versek, dalszövegek.

	Kulcsfogalmak/ fogalmak
	Hirdetés, prospektus, étlap, menetrend, magánlevél, e-mail, brosúra, újságcikk, használati utasítás, instrukció, nemzetközi szó, képregény, ismeretterjesztő szöveg, egyszerűsített irodalmi szöveg, történet, vers, dalszöveg.



	Fejlesztési egység
	Íráskészség
	Órakeret 12 óra

	



Előzetes tudás
	B1 mínusz vagy B2 mínusz nyelvi szint.
B1 mínusz: Ismert témáról rövid, egyszerű mondatok írása;
írásban személyes adatokra vonatkozó egyszerű kérdésekre válaszadás; egyszerű és rövid, tényközlő szövegek írása a tanulót érdeklő, ismert
témákról.
B2 mínusz: Folyamatos szövegeket tud alkotni olyan témákban, amelyek érdeklődési körébe tartoznak. Be tud számolni élményeiről és
benyomásairól.

	
A tematikai egység nevelési-fejlesztési céljai
	B1 vagy B2 nyelvi szint elérése.
B1: Egyszerű folyamatos szövegek alkotása olyan témákban, amelyeket ismer, vagy érdeklődési körébe tartoznak. Beszámolás élményekről és benyomásokról magánlevélben.
B2: Világos és részletes szövegek alkotása az érdeklődési körének megfelelő számos témáról. Olyan tanulmány vagy jelentés írása, amely
tájékoztatást nyújt, vagy érveket és ellenérveket sorakoztat fel valamiről.
Levélben rávilágítás arra, hogy milyen jelentőséget tulajdonít az eseményeknek vagy élményeknek.



	Ismeretek/fejlesztési követelmények

	Rövid szövegből vázlat készítése.
Egyszerű szerkezetű, összefüggő mondatok írása a tanuló közvetlen környezetével kapcsolatos témákról, különböző szövegtípusok létrehozása (például leírás, élménybeszámoló, párbeszéd).
Formanyomtatvány kitöltése a tanuló és mások személyes adataival. Az írás tagolása: bevezetés és lezárás.
A tanulót érdeklő témákról rövid, egyszerű feljegyzés, üzenet készítése.
Személyes információt, tényt, véleményt kifejező üzenet, komment írása (például internetes fórumon, blogban).
Egyszerű levél, e-mail írása (például köszönetnyilvánítás, elnézéskérés, információközlés, vagy programegyeztetés) a legalapvetőbb szerkezeti és stílusjegyek követésével (például megszólítás, elköszönés).
Rövid önéletrajz írása.
Kreatív, önkifejező műfajokkal való kísérletezés (például vers, rap, rigmus, dalszöveg, rövid jelenet írása, illetve átírása).
Kész szövegekből hasznos fordulatok kiemelése és saját írásában való alkalmazása. A mondanivaló közvetítése egyéb vizuális eszközökkel (például nyilazás, kiemelés, központozás, internetes/SMS rövidítés, emotikon, rajz, ábra, térkép, kép).
A fenti tevékenységekhez használható szövegfajták, szövegforrások
Hagyományos és elektronikus nyomtatványok, listák, hagyományos és elektronikus képeslapok, poszterszövegek, képaláírások, üzenetek, SMS-ek/MMS-ek, levelek, e-mailek vagy internes profilok, üzenetek, internetes bejegyzések, instrukciók, történetek, elbeszélések, mesék, leírások, versek, rapszövegek, rigmusok, dalszövegek, jelenetek.

	Kulcsfogalmak/ fogalmak
	Vázlat, leírás, élménybeszámoló, párbeszéd, tagolás, formanyomtatvány, üzenet, feljegyzés, levél, e-mail, SMS, köszönetnyilvánítás, elnézéskérés,
információközlés, programegyeztetés, megszólítás, elköszönés.



	Fejlesztési egység
	Nyelvi eszköztár
	Órakeret 
      25 óra

	

Előzetes tudás
	B1 mínusz vagy B2 mínusz nyelvi szint.

B1 mínusz: A tanuló közvetlen környezetével, mindennapi cselekvéseivel kapcsolatban képes állító és tagadó kijelentéseket létrehozni, eldöntendő és kérdőszavas kérdéseket feltenni. Felismeri a magyar nyelv agglutináló jellegét. Tisztában van a toldalékok többalakúságával.




	
	Melléknevek segítségével egyszerű leírásokat tud adni emberekről, tárgyakról.
Képes cselekvéseket megnevezni, cselekvéssorokat leírni. Meg tudja
nevezni a cselekvés tárgyát, felismeri a határozatlan és határozott tárgyat. Meg tudja határozni az emberek, tárgyak helyzetét vagy mozgásuk irányát. Ki tudja fejezni a cselekvés időpontját.
Ki tud fejezni egyszerű ok-okozati viszonyokat.
A tanuló felismeri a tanult nyelvtani jelenségeket, tisztában van a funkciójukkal, de nyelvtani ismeretei korántsem teljes körűek.


B2 mínusz: Az első és második évben megismert funkciók kifejezésének készségszintű használata. A tanuló különbséget tud tenni a határozott és
határozatlan tárgy között, és megfelelő nyelvi eszközökkel ki tudja azokat fejezni. El tud mesélni a múltban, a jelenben és a jövőben játszódó
cselekvéssorokat, rövid történeteket. Tud beszélni feltételhez kötődő és képzelt cselekvésekről. Képes felszólítani, érthető utasításokat megfogalmazni.

	





A tematikai egység nevelési-fejlesztési céljai
	B1 vagy B2 nyelvi szint elérése.
B1: Az első és második évben megismert nyelvi jelenségek készségszintű használata.

Az esetek többségében különbségtétel a határozott és határozatlan tárgy között, és megfelelő nyelvi eszközökkel történő kifejezésük. A múltban, a jelenben és a jövőben játszódó cselekvéssorok elmesélése, amelyek a tanuló mindennapjaihoz köthetők. Feltételhez kötődő és képzelt
cselekvésekről szóló elbeszélés. Felszólítás egyszerű cselekvésekre, egyszerű utasítások megfogalmazása.


B2: Változatos műfajú szövegek létrehozása. Az alá- és mellérendelt viszonyok biztos ismerete. A cselekvés idejének, módjának, körülményeinek árnyalt kifejezése.


	Ismeretek/fejlesztési követelmények

	A tanuló az első és második évben megismert nyelvi eszközök gyakorlásával készségszintűvé fejleszti használatukat. Ezen a szinten a tanuló felismeri az alábbi nyelvtani jelenségeket, tisztában van funkciójukkal a különböző nyelvi szituációkban, de teljes körű nyelvtani ismeretekről, tudatos használatról nem beszélhetünk minden esetben:
· a határozott és általános ragozás használatának fejlesztése,
· az ige múlt ideje,
· a cselekvés körülményeinek részletes leírása (a határozók rendszere),
· az ige feltételes és felszólító módja,
· igék és vonzatok,
· birtokos, kölcsönös, határozatlan és általános névmások,
· kérdő névmások: meddig, hányszor stb.,
· vonatkozó névmások: aki, amely, ami stb.,
· kötőszavak: hogy, ha, mint, vagy, tehát, ugyanis stb.,
· összetett mondat,
	· a kérdő mondatok fajtái,
· az igekötők összes funkciójának megismerése,
· melléknévi, határozó névmások,
· a képzők felismerése, használata,
· a kell, lehet, tilos, szabad használata.

	Kulcsfogalmak/ fogalmak
	Funkció, forma, szótárhasználat, igeidő, igemód, képző, jel, rag.


· 




	Fejlesztési egység
	Kulturális ismeretek
	Órakeret 
  12 óra

	Előzetes tudás
	A tanuló alapvető ismeretekkel rendelkezik a magyar célnyelvi kultúra legfontosabb elemeivel, a mindennapi élet jellegzetességeivel kapcsolatban. Kialakult más kultúrák iránti nyitottsága. Képes az anyanyelvi és a célnyelvi kultúra elemeinek összehasonlítására és összekapcsolására.

	


A tematikai egység nevelési-fejlesztési céljai
	A magyar célnyelvi kultúra legfontosabb elemeinek, a mindennapi élet jellegzetes	vonásainak	felismerése	Magyarországon. Más kultúrák iránti nyitottság fejlesztése. Az anyanyelvi és a célnyelvi kultúra elemeinek összehasonlítása és összekapcsolása az életkornak megfelelő szinten. A nyelvi készségek fejlesztéséhez is szükséges kulturális háttérismeretek megszerzése a tanuló saját nyelvi szintjén, a sikeres nyelvtanulás és a magyarországi közösségekbe való beilleszkedés érdekében. A legfontosabb magyar szokások, hagyományok megismerése, néhány mondatos bemutatása, ezáltal az integrálódás elősegítése a befogadó közösségbe.

	Ismeretek/fejlesztési követelmények

	Az életkornak megfelelő szinten megismerkedés a magyar kultúra alapvető műveltségelemeivel. Az alábbi szimbólumok, szokások, tájegységek stb. felismerése, azonosítása, néhány mondatos
beszámoló az ünnepekről, történelmi személyekről, eseményekről, tájegységekről stb.
· Ma is élő jelentősebb népszokások (húsvéti locsolás, busójárás, betlehemezés stb.).
· Jelentős épületek és szimbolikus szerepük (pl. Parlament, Nemzeti Múzeum, budai vár, Magyar Tudományos Akadémia, Szent István bazilika, Debreceni nagytemplom, Dohány utcai zsinagóga [Budapest]).
· Magyarország államformája.
· A Magyarország területén kívül élő magyarokkal kapcsolatos alapvető ismeretek.
· A magyar Nobel-díjasok (például: Szentgyörgyi Albert, Gábor Dénes, Kertész Imre stb.)
· Magyar feltalálók (például: Bíró László, Charles Simonyi stb.)
· Szabadon választott, egyszerű nyelvezetű versek, irodalmi részletek (részletek például Pilinszky János, Lackfi János, Radnóti Miklós, Nagy László, József Attila verseiből, Szabó Magda, Örkény István Egypercesei, részletek Mikszáth Kálmán műveiből…).
· Aktuális kulturális ismeretek.

	Kulcsfogalmak/ fogalmak
	Ünnep, szokás, államforma, állampolgárság, nemzetiség, tudós, feltaláló, író, költő.






Ajánlott témakörök

A 9–12. évfolyamokra az egységes ajánlott témakörlista a 10. évfolyam végén található.
	A fejlesztés várt eredményei a két évfolyamos ciklus végén
	B1 vagy B2 szintű nyelvtudás – a tanulók belépő nyelvi ismeretei, motiváltsága, képességei és lehetőségei függvényében.

	
	B1 kimeneti szint esetén

	
	A tanuló megérti a fontosabb információkat olyan világos, standard szövegekben, amelyek ismert témákról szólnak, és gyakori helyzetekhez
kapcsolódnak (pl. a munka, az iskola, a szabadidő stb. terén). Eligazodik a legtöbb egyszerű hétköznapi helyzetben, amely a nyelvterületen adódik.
Egyszerű, összefüggő szöveget tud alkotni olyan témákban, amelyeket ismer, vagy amelyek az érdeklődési körébe tartoznak. Le tud írni élményeket és eseményeket, álmokat, reményeket és ambíciókat, továbbá röviden meg tudja indokolni és magyarázni a különböző álláspontokat és terveket.

	
	
B2 kimeneti szint esetén

	
	Meg tudja érteni az összetettebb konkrét vagy elvont témájú szövegek fő gondolatmenetét, beleértve a szakterületének megfelelő szakmai
beszélgetéseket is. Folyamatos és természetes módon olyan szintű normális interakciót tud folytatni anyanyelvű beszélővel, hogy az egyik félnek sem megterhelő. Világos, részletes szöveget tud alkotni különböző témák széles körében, és ki tudja fejteni a véleményét egy aktuális témáról úgy, hogy részletezni tudja a különböző lehetőségekből adódó előnyöket és hátrányokat.



